CELEX: 62008CO0580
Language: el
Date: 2009-06-25
Title: Διάταξη του Δικαστηρίου (έκτο τμήμα) της 25ης Ιουνίου  2009. # Devrajan Srinivasan κατά Ευρωπαίου Διαμεσολαβητή. # Αίτηση αναιρέσεως εν μέρει προδήλως απαράδεκτη και εν μέρει προδήλως αβάσιμη - Ευρωπαίος Διαμεσολαβητής - Απόφαση να τεθεί στο αρχείο καταγγελία για κακοδιοίκηση - Προσφυγή ακυρώσεως - Απόρριψη λόγω προδήλως απαραδέκτου και πρόδηλης αναρμοδιότητας - Αμφισβήτηση . # Υπόθεση C-580/08 P.

Διάταξη του Δικαστηρίου (έκτο τμήμα) της 25ης Ιουνίου 2009 – Srinivasan κατά Ευρωπαίου Διαμεσολαβητή
      (Υπόθεση C‑580/08 P)
      «Αίτηση αναιρέσεως εν μέρει προδήλως απαράδεκτη και εν μέρει προδήλως αβάσιμη – Ευρωπαίος Διαμεσολαβητής – Απόφαση να τεθεί στο αρχείο καταγγελία για κακοδιοίκηση – Προσφυγή ακυρώσεως – Απόρριψη λόγω προδήλως απαραδέκτου και πρόδηλης αναρμοδιότητας – Αμφισβήτηση »
      1.                     Αναίρεση – Λόγοι αναιρέσεως – Διάταξη του Πρωτοδικείου με την οποία απορρίφθηκε ως προδήλως απαράδεκτη προσφυγή περί ακυρώσεως
            – Προβαλλόμενοι λόγοι αναιρέσεως σχετικοί με ζητήματα ουσίας – Προδήλως απαράδεκτοι λόγοι (Άρθρο 225 ΕΚ· Κανονισμός Διαδικασίας
            του Δικαστηρίου, άρθρο 119) (βλ. σκέψεις 13-18, 22-27, 29-31)
      2.                     Διαδικασία – Απόφαση υπό τη μορφή αιτιολογημένης διατάξεως – Προϋποθέσεις – Προσφυγή προδήλως απαράδεκτη ή προδήλως στερούμενη
            νομικής βάσεως – Διάταξη που εκδίδεται χωρίς προηγούμενη δημοσίευση ανακοινώσεως στην Επίσημη Εφημερίδα και χωρίς να οριστεί
            δικαστής ως γενικός εισαγγελέας – Επιτρέπεται (Κανονισμός Διαδικασίας του Πρωτοδικείου, άρθρα 2 § 2, 18, 19 και 111) (βλ.
            σκέψεις 33-36)
      3.                     Αναίρεση – Λόγοι αναιρέσεως – Μη προσδιορισμός της προβαλλόμενης πλάνης περί το δίκαιο – Προδήλως απαράδεκτο (Κανονισμός Διαδικασίας
            του Δικαστηρίου, άρθρα 112 § 1, στοιχείο γ΄, και 119) (βλ. σκέψεις 40-43)
      Αντικείμενο 
      
         
               Αναίρεση κατά της διατάξεως του Πρωτοδικείου (έκτο τμήμα) της 3ης Νοεμβρίου 2008, T 196/08, Srinivasan κατά Ευρωπαίου Διαμεσολαβητή,
                  με την οποία το Πρωτοδικείο απέρριψε προσφυγή με αίτημα την ακύρωση της αποφάσεως του Ευρωπαίου Διαμεσολαβητή να θέσει στο
                  αρχείο την καταγγελία που είχε υποβάλει ο αναιρεσείων προκειμένου να αναγνωριστεί ότι η Επιτροπή δεν αντιμετώπισε προσηκόντως
                  την καταγγελία του όσον αφορά προβαλλόμενες παραβάσεις από τις ιρλανδικές αρχές της οδηγίας 84/450/ΕΟΚ του Συμβουλίου, της
                  10ης Σεπτεμβρίου 1984, για την προσέγγιση των νομοθετικών, κανονιστικών και διοικητικών διατάξεων των κρατών μελών σχετικά
                  με την παραπλανητική διαφήμιση (ΕΕ L 250, σ. 17). 
               
            Διατακτικό 
      Το Δικαστήριο διατάσσει:
      
         
                  1)
               
               
                  
               
               
                  	Απορρίπτει την αίτηση αναιρέσεως.
               
            
         
                  2)
               
               
                  
               
               
                  	Ο M. Srinivasan φέρει τα δικαστικά του έξοδα.